
מדינת ישראל מחויבת לטפל בפסולת מסוכנת בהתאם לעקרונות סביבתיים כדוגמת היררכיית הטיפול הסביבתית בפסולת לצד העדפת הטיפול המקומי "proximity principle", המהווה חלק מעקרונות אמנת באזל שנחתמה על ידי ישראל בשנת 1992. האמנה מגדירה שלושה עקרונות עיקריים לניהול פסולת מסוכנת ברמה הבין-לאומית: הפחתה וצמצום של כמויות הפסולת המסוכנת, הפחתת השינוע הבין גבולי של פסולת מסוכנת וטיפול בפסולת מסוכנת קרוב ככל הניתן למקום היווצרותה. דוח זה מציג את תמונת המצב לגבי כמויות הפסולת המסוכנת הנוצרת בישראל ואופן הטיפול בה. הדוח מבוסס על נתוני דיווחי קליטה וטיפול בפסולת המתקבלים ממפעלי הטיפול בפסולת מסוכנת, דיווחי יצרני פסולת מסוכנת המוגשים לפי חוק הגנת הסביבה (פליטות והעברות לסביבה – חובות דיווח ומרשם), התשע"ב-2012 (להלן: חוק המפל"ס), נתונים הנמסרים על ידי מפעלים ועסקים המבקשים היתר רעלים ונתונים המתקבלים מיצואני ויבואני פסולת מסוכנת. 
בשנת 2020 בוצעה לראשונה הערכה לגבי כמות הפסולת הנוצרת בישראל. הערכה זו בוצעה באמצעות מידע המתקבל מיצרני הפסולת והערכה המבוססת על נתוני הלמ"ס. מטרת הערכה זו לבחון האם כל הפסולת המסוכנת הנוצרת מטופלת באופן סביבתי. הנתונים לביצוע הערכה נאספו משלושה מקורות: דיווח מפעלים לפי חוק המפל"ס, דיווחי מפעלים בעלי היתר רעלים ומצאי פסולות (הערכה) עבור יצרני פסולת קטנים. 
להלן עיקרי הממצאים העולים מהדוח:
· בשנת 2020 נוצרה בישראל כמות של כ-350,000 טונות פסולת מסוכנת. 
·  כ-75% מהפסולת המסוכנת הנוצרת בישראל מקורה במפעלי תעשייה, 14% במוסכים, 5% מהפקת דלק, גז וחציבה, 5% ממתקני הפקת מים וטיפול בפסולת ורק 1% מייצור חשמל. 
· מרבית הפסולת המסוכנת נוצרת במפעלי כימיה וייצור תרופות (כ-160,000 טונות), מוסכים (50,000 טונות) ואחריהם ייצור ועיבוד מתכת (כ-40,000 טונות), תעשיית האלקטרוניקה (כ-30,000 טונות) והפקת נפט וגז (כ-16,000 טונות).
· שיעור ההשבה והמִחזור בישראל בשנת 2020 עמד על 45.3%, עליה קלה ביחס ל-2019 (44.7%) ושינוי משמעותי ביחס לשנים קודמות (41.3% בשנת 2018, 40% בשנת 2017, ו-38% בשנים 2016 ו-2015). היקף ההשבה של פסולת מסוכנת בישראל דומה לזה של מדינות האיחוד האירופי, כפי שמפורסם על ידי הלשכה המרכזית לסטטיסטיקה האירופית (45.1%) לגבי שנת 2018. 
· סוגי הפסולת העיקריים המועברים להשבה ומִחזור הם – פסולת מתכת (28%), פסולת אורגנית המועברת להשבת אנרגייה (30%), פסולת ממסים אורגנים (19%), פסולת חומצות ובסיסים (6%), פסולת אריזות (5%) ו-פסולת שמן משומש (5%).
· סוגי הפסולת המסוכנת העיקריים המועברים לסילוק הם – פסולת מסוכנת נוזלית המועברת לטיפול פיזיקו-כימי (76%), פסולת מסוכנת אנאורגנית מוצקה המועברת להטמנה (18%) ופסולת מסוכנת אורגנית המועברת לשרפה ללא הפקת אנרגייה (5%).
· טיפול בשמן משומש – מגמת הירידה באיסוף השמן משומש למִחזור נעצרה ונותרה ללא שינוי בשנת 2020, יחד עם זאת אין שינוי במגמה והכמות המטופלת עדין נמוכה ביחס לשנים קודמות, תופעה הנובעת בין היתר מירידה בצריכת נוזלי בעירה הנובעת מכניסת הגז הטבעי, ירידה במחירי הדלק, וכניסת תחליפי דלק כדוגמת ממסים אורגנים, המהווים תחרות לנוזל הבעירה המיוצר משמן משומש, דבר שהוביל לירידה בכדאיות הכלכלית למִחזור שמנים. 
· טיפול בפסולת מתכת – מרבית פסולת המתכת המסוכנת המטופלת בישראל הינה פסולת מצברי עופרת. בנוסף, קיימת פסולת מתכת אחרת (אבק ושאריות מתעשיית ההתכה, מתכות יקרות וסוללות) המיוצאת למִחזור בחו"ל בשל העדר תשתית מִחזור מקומית. 
· יצוא פסולת מסוכנת – שיעור הפסולת המסוכנת שיוצאה בשנת 2020 לטיפול בחו"ל עמד על 5%, שיעור נמוך גם ביחס למקובל בעולם. 
· צמצום הנטל הבירוקרטי – בשנת 2020 המשיך האגף בהסדרת פינוי הפסולת באמצעות אישורי מנהל רוחביים, פורסמו 45 אישורים רוחביים, במקביל ניתנו 108 אישורי מנהל פרטניים, ליצרני פסולת מסוכנת המבקשים להעביר לטיפול לפסולות שאינן תחת אישור מנהל רוחבי. העלייה במספר האישורים הפרטניים שניתנו בשנת 2020 נובעת בין היתר מהארכות לתקופות קצרות שניתנו בתקופת הקורונה:
	שנה
	2013
	2014
	2015
	2016
	2017
	2018
	2019
	2020

	אישורי מנהל פרטניים
	1196
	639
	226
	102
	92
	55
	68
	108



הדוח כולל בין היתר, יעדים והמלצות שהוטמעו בתוכנית העבודה של אגף חומרים מסוכנים לשנים 2021-2022, להמשך אסדרת הטיפול בפסולת מסוכנת והעלאת שיעור המִחזור וההשבה בהתאם לרגולציה האירופאית, לרבות בנושאים הבאים:
· הטמעת תנאים בהיתרי רעלים של יצרני פסולת גדולים – לבחינת אפשרויות לצמצום כמות פסולת מסוכנת המועברת לסילוק והטמנה ובחינת חלופות השבה ומִחזור.
· פעולות לצמצום כמויות פסולת מסוכנת נוזלית המועברת לסילוק – במהלך שנת 2020 הכין האגף מדריך לצמצום כמויות פסולת מסוכנת נוזלית המועברת למתקני טיפול פיזיקו כימיים (D9). המדריך, שפורסם באתר המשרד לשימוש המפעלים, כולל תהליכי מיפוי זרמים, צמצום כמויות פסולת באמצעות תהליכי התייעלות מפעליים, בחינה ושיפור של הפרדת זרמים ושפכים וצמצום השימוש במים. האגף פועל ליישום והטמעת המדריך בין היתר באמצעות פעילות פרטנית מול מפעלים ובסיוע המרכז להתייעלות במשאבים.
· קביעת קריטריונים לאיכות תוצרי המִחזור – מטרת הגדרת הקריטריונים לעודד את השימוש במוצרים ממוחזרים תוך הבטחת איכות המוצרים, הגנה על בריאות האדם ומניעת מפגעים לסביבה, ובכך לפתח את שוק המִחזור.
· בחינת שוק השמן המשומש וקידום פתרונות כלכליים לאיסוף ומחזור שמן משומש, לרבות באמצעות הטלת האחריות לאיסוף וטיפול על יצרני ויבואני שמנים.

מדינת ישראל מחויבת לטפל בפסולת מסוכנת בהתאם לעקרונות סביבתיים כדוגמת היררכיית הטיפול הסביבתית ועקרון העדפת הטיפול המקומי – "proximity principle", המהווה חלק מעקרונות אמנת באזל שנחתמה על ידי ישראל בשנת 1992. האמנה מגדירה שלושה עקרונות עיקריים לניהול פסולת מסוכנת ברמה הבין-לאומית: הפחתה וצמצום של ייצור הפסולת המסוכנת; הפחתת השינוע הבין גבולי של פסולת מסוכנת כתלות בקיום טכנולוגיות סביבתיות לטיפול; טיפול, השבה וסילוק של פסולת מסוכנת בקרבה האפשרית ביותר למקום היווצרותה.
בשנת 2008 פרסם האיחוד האירופי את דירקטיבת המסגרת לפסולת (2008/98/EC), המחליפה חקיקות אירופאיות קודמות, וקובעת אמצעים להגנת הסביבה ושמירה על בריאות הציבור מהשלכות השליליות הטמונות בפסולת מסוכנת. בדירקטיבה האירופית קיימת היררכיה לטיפול בפסולת, לפי סדר העדיפות כמפורט להלן:
1. מניעה והפחתה במקור – מניעת היווצרות פסולת באמצעות הפחתת השימוש בחומרים מסוכנים בתהליכי הייצור ושיפור תהליכי ייצור;
2. הכנה לשימוש חוזר – ביצוע פעולות המאפשרות השבה לתהליך הייצור;
3. מִחזור – העברת פסולת לטיפול שמטרתו הפקת חומר גלם, והשבה לתעשייה;
4. השבה לאנרגייה – שרפה תוך הפקת אנרגייה לשימוש (חשמל, קיטור);
5. סילוק – כלל הפעולות שמטרתן סילוק בטיחותי לרבות באמצעות שרפה או הטמנה, עיקור, נטרול, הפחתת רעילות, צמצום כמויות וטיפולים אחרים.

איור מספר 1: הירארכיית טיפול בפסולת
[bookmark: _Toc85612221]כמות פסולת מסוכנת הנוצרת בישראל 
[bookmark: _Toc85612222]אופן איסוף נתונים לגבי כמות פסולת מסוכנת שנוצרת בישראל 
בדוח זה נעשתה לראשונה הערכה לגבי כמות הפסולת המסוכנת הנוצרת בישראל, באמצעות מידע המתקבל במשרד להגנת הסביבה מיצרני הפסולת ולא ממפעלי הטיפול. מטרת הערכה זו לבצע מאזן ולבחון האם כל הפסולת המסוכנת הנוצרת בישראל מטופלת באופן סביבתי במפעלי טיפול מוסדרים. הנתונים נאספו משלושה מקורות:
1. דיווח מפעלים לפי חוק המפל"ס – דיווחים אלו מוגשים מידי שנה על ידי יצרני פסולת גדולים המחויבים לפי חוק הגנת הסביבה (פליטות והעברות לסביבה – חובות דיווח ומרשם), התשע"ב-2012 בהגשת דיווחים. הדיווחים כוללים את נתוני תחנות המעבר ובכך הם כוללים גם יצרי פסולת קטנים המועברים אליהן (מעבדות, מרפאות, בתי דפוס וכדומה). מתוך כלל המפעלים המדווחים למפל"ס, כ-150 מפעלים דיווחו על העברה של פסולת מסוכנת.
2. דיווחי מפעלים בעלי היתר רעלים – יצרני פסולת בעלי היתר רעלים נדרשים בעת חידוש היתר רעלים לדווח לממונה על הכמות השנתית המשוערת של פסולת מסוכנת הנוצרת אצלם במפעל. מנתונים אלו הורדו המפעלים המדווחים לפי חוק המפל"ס. כ-200 עסקים בעלי היתר רעלים דיווחו על פסולת מסוכנת הנוצרת אצלם (לא כולל מפעלים המדווחים למפל"ס).
3. מצאי פסולות עבור יצרני פסולת קטנים – יצרני פסולת קטנים כדוגמת מוסכים, אינם מדווחים למפל"ס ואינם בעלי היתר רעלים. במטרה להעריך את כמות הפסולת הנוצרת בעסקים אלו בוצעה הערכה (מצאי פסולות). מצאי הפסולות בוצע עבור 3 סוגי פסולת לגביהם נמצאו שיטות מקובלות בעולם (מדינות שונות באירופה ומדריך שפורסם על ידי אמנת באזל) לביצוע הערכה כזו באמצעות מידע זמין שקשור באופן ישיר לכמות הפסולת הנוצרת. שלושת סוגי הפסולת לגביהם נמצא מידע וכלי הערכה מתאימים בעולם הם: פסולת מצברי עופרת, שמן משומש ומסנני שמן משומשים. מצאי הפסולת מבוססים על כמות כלי הרכב לפי סוגים שונים והנסועה השנתית והממוצעת, בהתאם לפרסומי הלשכה המרכזית לסטטיסטיקה.
חיבור המידע משלושת מקורות אלו, הוא הבסיס להערכה לגבי כמות הפסולת המסוכנת הנוצרת בישראל. 
[bookmark: _Toc85612223]כמות פסולת מסוכנת שנוצרה בישראל-מידע כללי
	מקור הנתונים
	כמות פסולת מסוכנת (טון)

	פסולת מסוכנת מדווחת למפל"ס
	190,319

	פסולת מסוכנת מדווחת להיתרי רעלים
	117,831

	פסולת מצברי עופרת – מצאי פסולות
	26,474

	פסולת שמן משומש בכלי רכב– מצאי פסולות
	21,542

	פסולת מסנני שמן– מצאי פסולות
	2,083

	סה"כ
	356,166


[bookmark: _Toc85612224]התפלגות הפסולת המסוכנת הנוצרת בישראל לפי הסיווג האחיד של ענפי הכלכלה 
הסיווג האחיד של ענפי הכלכלה משמש את הלשכה המרכזית לסטטיסטיקה, לניתוח סטטיסטי של נתונים לצרכים שונים. הסיווג מבוסס על המלצות האו"ם לסיווג האחיד של ענפי הכלכלה:
ISIC (International Standard Classification of All Economic Activities), Rev. 4.
הסיווג מחלק את ענפי הכלכלה לקבוצות: חקלאות, ייעור ודיג (A), כריה וחציבה (B), תעשייה (C), אספקת חשמל, גז, קיטור ומיזוג אוויר (D), אספקת מים; שירותי ביוב, טיפול באשפה ובפסולת ושירותי טיהור (E), בינוי (F), מסחר סיטוני וקמעוני; תיקון כלי רכב מנועיים ואופנועים (G) וקבוצות נוספות (תחבורה, תיירות ועוד) שרלוונטיות פחות לעניין ייצור פסולת מסוכנת. 
להלן יובא המידע לגבי יצוא פסולת מסוכנת לפי סוג הקבוצות השונות:

איור מספר 2: התפלגות פסולת מסוכנת לפי קבוצות עיקריות בסיווג האחיד של ענפי הכלכלה
באיור מספר 2 ניתן לראות את התפלגות היווצרות הפסולת המסוכנת לפי קבוצות הסיווג האחיד של ענפי הכלכלה של הלמ"ס. ניתן לראות כי 75% מהפסולת המסוכנת הנוצרת בישראל מקורה במפעלי תעשייה שונים, 14% נוצרים במוסכים (שמן משומש, מצברים ומסנני שמן), 5% נוצרים מהפקת דלק, גז וחציבה, 5% נוספים ממתקני הפקת מים וטיפול בפסולת ורק 1% נוצר מייצור חשמל. ניתן לראות שמעבדות, אוניברסיטאות ובתי חולים על אף ריבוי המתקנים מייצרים רק כ-0.5% מהכמות הכוללת הנוצרת בישראל.
טונות

איור מספר 3: כמות פסולת מסוכנת נוצרת (טונות) לפי סוגי תעשייה
באיור מספר 3 ניתן לראות כי מרבית הפסולת המסוכנת נוצרת במפעלי כימיה וייצור תרופות (כ-160,000 טונות), מוסכים (50,000 טונות) ואחריהם ייצור ועיבוד מתכת (כ-40,000 טונות), תעשיית האלקטרוניקה (כ-30,000 טונות) והפקת נפט וגז (כ-16,000 טונות). 
[bookmark: _Toc85612225]טיפול בפסולת מסוכנת – נתוני מפעלי טיפול ויצואנים
נתוני הטיפול בפסולת מסוכנת מבוססים על דיווחי מפעלי טיפול ויצואני פסולת מסוכנת. מפעלי הטיפול והיצואנים מדווחים למשרד להגנת הסביבה אחת לרבעון לגבי כמות הפסולת המסוכנת שנקלטה לטיפול, כמות הפסולת והתוצרים שנוצרו לאחר הטיפול וכן כמויות פסולת מסוכנת המיוצאות או מיובאות לישראל.
מהנתונים עולה כי בשנת 2020 טופלו 343,452 טונות פסולת מסוכנת שנוצרה בישראל (כולל פסולת שהועברה ליצוא). באיור מס' 4 מפורטות כמויות הפסולת לאורך השנים, כפי שמדווחות למשרד על ידי מפעלי הטיפול ויצואני פסולת מסוכנת. 
חלק מהפסולות הנוצרות עוברות מספר שלבי טיפול, כך למשל מטיפול פיזיקו-כימי בפסולת נוזלית נוצרת בוצה המועברת להטמנה, משרפת פסולת אורגנית נוצר אפר המועבר לייצוב מיצוק והטמנה, מתהליכי ייצוב מיצוק נוצרת פסולת חדשה המועברת להטמנה וכדומה. בחישוב כמות הפסולת המטופלת בישראל פסולות העוברות מספר שלבי טיפול נספרות רק בקליטתן במתקן הטיפול הראשון.



איור 4 – כמות (טונות) פסולת מסוכנת שמטופלת בישראל
מאיור מספר 4 ניתן לראות בשנים (2015-2019) עליה של כ-2.5-7.5% מידי שנה בכמות הפסולת המסוכנת הנוצרת בישראל. בשנת 2020, ניתן לראות ירידה קלה בכמות הפסולת המסוכנת שטופלה במפעלי הטיפול (פחות מ- 2%).
[bookmark: _Toc85612226]השוואת כמות פסולת מסוכנת נוצרת לכמות מטופלת 
מהשוואה בין הכמות שנוצרה בישראל (בהתאם להערכה ודיווחי יצרני הפסולת (כמפורט בסעיף 3) לכמות המטופלת המדווחת על ידי יעדי הקצה, ניתן לראות פער של 11,600 טון (3.3%) פסולת מסוכנת בין הפסולת הנוצרת לזו המטופלת. 
	סה"כ פסולת נוצרת (טון)
	356,166

	סה"כ פסולת מטופלת (טון)
	343,452

	פער בין כמות נוצרת למטופלת (טון)
	11,600

	פער בכמויות בין נוצר למטופל (אחוזים)
	3.3%


פער קטן זה עשוי להיות תוצאה של נתונים לא מלאים המתקבלים מיצרני הפסולת או אי דיוק של מצאי הפסולות המהווה הערכה בלבד. כפי שפורט בסעיף 3 נתוני ייצור הפסולת מבוססים על מקורות שונים ובהם: דיווחי מפל"ס, דיווחים בהיתרי רעלים ומצאי שבוצע עבור יצרנים קטנים עבור זרמי פסולת ספציפיים (מצברים, שמן משומש ומסנני שמן – ממוסכים). בנתונים כאמור יש לא מעט אי וודאות שעשויה להוביל לנתונים לא מלאים. 


[bookmark: _Toc85612227]שיעור השבה של פסולת מסוכנת - על פי דיווחי מפעלי הטיפול
באיור מספר 5 ניתן לראות כי מגמת העלייה בשיעורי ההשבה של פסולת מסוכנת בישראל ממשיכה ועומדת על 45.3% בשנת 2020, לעומת 44.7% ב- 2019 ו 41.3% בשנת 2018. יחד עם זאת מדובר בעליה קטנה יחסית ולא ניתן היה לזהות זרם פסולת ספציפי שהוביל לשינוי.

איור 5 – שיעור השבה ומִחזור
מדינת ישראל אימצה את עקרונות הדירקטיבה האירופית וארגון ה-OECD ופועלת לקידום הטיפול בפסולת בהתאם להיררכיית הטיפול. עם זאת, במצב הקיים, היררכיית הפסולת אינה מקבלת ביטוי בחקיקה הישראלית או במערכת התמריצים הכלכליים הקיימים לעידוד השבת פסולת מסוכנת. מהשוואה של שיעור השבת פסולת מסוכנת בישראל, למדינות אירופה, ניתן לראות כי היקף ההשבה בישראל דומה לזה של מדינות האיחוד האירופי. נתוני הלשכה המרכזית לסטטיסטיקה האירופית מציגים השבה של 45.1% מהפסולת המסוכנת המטופלת באירופה בשנת 2018. הכמויות המטופלות באירופה כוללות גם פסולת מיובאת ואינן כוללות פסולת המיוצאת לטיפול מחוץ לאיחוד האירופי.
"In 2018, 45.1 % of the hazardous waste treated in the EU was recovered: 37.5 % by recycling or backfilling (equivalent to 69 kg per inhabitant) and 7.6 % by energy recovery (14 kg per inhabitant), see Figure 8. The remaining 54.9 % were incinerated without energy recovery (5.7 % or 10 kg per inhabitant), landfilled, in other words deposited into or onto land or through land treatment and release into water bodies (32.8 % or 60 kg per inhabitant) or disposed of by other way (16.2 % or 30 kg per inhabitant)."
כחלק מהמאמץ להעלאת שיעורי המִחזור וההשבה של פסולת בישראל, ובהתאם למדיניות הטיפול בפסולת מסוכנת, פועל המשרד בדרכים שונות להעלאת שיעורי ההשבה, בין היתר באמצעות פעילות פרטנית להרחבת קליטת פסולות נוספות במתקני מִחזור קיימים וחדשים. במקביל המשרד פועל מול מפעלי השבת אנרגייה (כדוגמת מפעלי מלט) במטרה לבחון הוספת זרמי פסולת נוספים מהם ניתן להפיק אנרגייה כדוגמת פחם פעיל, פסולת שמן משומש ופסולת דלקים, כל זאת תוך הקפדה על עמידה בתנאי היתרי הפליטה לאוויר של המפעלים, כדי להבטיח מניעת מפגעים לסביבה.

איור 6 – התפלגות טיפולי השבה R שנת 2020

איור 6 מציג את התפלגות סוגי הטיפול בפסולת מסוכנת המועברת למִחזור והשבה. ניתן לראות, כי 28% מהפסולת המועברת להשבה הינה פסולת מתכת המועברת למפעלי מִחזור (R4) כדוגמת מצברי עופרת משומשים, שאריות אבץ, אלומיניום ומתכות אחרות מתהליכי יציקה, אבק מטיפול באוויר המכיל שאריות מתכת ופסולת המכילה מתכות יקרות. כ-30% מהפסולת המסוכנת המועברת להשבה משמשת להשבת אנרגייה (R1), מדובר בעליה קטנה של 2% ביחס לשנת 2019. 24% מהכמות מועברת להשבת אנרגייה באופן ישיר, ועוד 6% מהפסולת עוברת טיפול של הפרדה של שמן מינרלי מפסולת נוזלית, לאחר מכן השמן המופרד מועבר להפקת אנרגייה והשפכים הנותרים מועברים למתקן טיפול בשפכים אזורי (R12/R1). מִחזור פסולת אורגנית כדוגמת ממסים אורגנים ושמן משומש, מהווה רכיב משמעותי נוסף, מִחזור ממסים (R2) מהווה 19% ועוד 5% מִחזור שמן משומש לייצור נוזל בערה (R9). 


[bookmark: _Toc85612228]סילוק פסולת מסוכנת - על פי דיווחי מפעלי הטיפול
מרבית הפסולת המסוכנת בישראל (כ-54.9.3%) מועברת לסילוק. טיפולי הסילוק העיקריים בישראל הם טיפול פיזיקו-כימי בפסולת נוזלית, שרפה ללא הפקת אנרגייה והטמנה, כולל טיפול קדם – ייצוב מיצוק. איור מספר 7 מפרט את התפלגות הטיפול בפסולת המועברת לסילוק.
איור 7 – התפלגות טיפולי סילוק D - 2020
ניתן לראות כי 76% מהפסולת המסולקת מועברת לטיפול פיזיקו-כימי (D9), טיפול המהווה רכיב משמעותי באופן סילוק פסולת מסוכנת. המשרד שם לעצמו מטרה להוביל לצמצום כמויות אלו באמצעות תהליכי הפרדת זרמים, תהליכי התייעלות מפעליים וצמצום השימוש במים. לצורך כך הוכן בשנת 2020 מדריך לצמצום כמויות הפסולת הנוזלית המועברת למתקני סילוק (D9), והתקיימו ימי עיון להטמעת השימוש במדריך. המדריך פורסם באתר המשרד ומפעלים יוכלו לפנות ולקבל סיוע בהטמעת המדריך באמצעות המרכז להתייעלות במשאבים. 
כ-5% מהפסולת מועברת לסילוק בשרפה ללא הפקת אנרגייה (D10), מודבר בירידה משמעותית ביחס לכמות שהועברה לשריפה ללא הפקת אנרגייה בשנת 2019 שעמדה על 9%. 6% מהפסולת המועברת לסילוק הועברה להטמנה ישירה (D5), עליה ביחס לשנת 2019 שבא הוטמנה רק 3% מהפסולת. ועוד 12% לייצוב מיצוק והטמנה (D13). במטרה לצמצם את כמויות הפסולת המועברות לסילוק בכלל ולהטמנה בפרט, מקדם האגף תהליך של בחינה והסדרה פרטנית של מפעלים שהם יצרני פסולת גדולים, במטרה לבחון את אופן הטיפול, ולהוביל למהלכים שיצמצמו את כמות הפסולת המסוכנת במקור. 
[bookmark: _Toc85612229]טיפול בפסולת מסוכנת לפי סוג הפסולת 
[bookmark: _Toc85612230]טיפול בפסולת אורגנית בעלת ערך קלורי גבוה 
פסולת אורגנית בעלת ערך קלורי גבוה מורכבת בעיקר מפסולת ממיסים, שמן משומש וחומרים אורגנים מזוהמים אחרים. 
פסולת ממיסים נוצרת בתעשיות שונות העושות שימוש בממסים אורגנים לצרכי ניקוי, תהליכים כימים וכן בעסקים קטנים כדוגמת בתי דפוס או מצבעות. מדובר בפסולת בעלת ערך קלורי גבוה, דבר המאפשר השבת האנרגייה הטמונה בה, לצד כך קיימת אפשרות וכדאיות כלכלית לניקוי וזיקוק מחודש של הממס, והשבתו לתעשייה כחומר גלם. 
שמן משומש נוצר בעיקר במוסכים ובמפעלים שונים, ומטופל תחת הסדרת חוקית של תקנות למניעת מפגעים (שמן משומש), התשנ"ג-1993. על פי התקנות מחליפי שמנים חייבים בהצבת מתקן לאיסוף שמן משומש, בהתאם להוראות התקנות ולסלקו לאתר הפסולת הרעילה (נאות חובב) או למתקן מִחזור.
מרבית הפסולת בעלת ערך קלורי גבוה מטופלת במתקני השבת אנרגייה ומִחזור, רק כמה מאות טונות של פסולת (כ-250 טונות בשנת 2020) פסולת, עם ריכוז מזהמים הלוגנים גבוה (כלור, ברום), מועברת לשרפה ללא הפקת אנרגייה (D10). 

איור 8 – כמות (טונות) פסולת אורגנית ערך קלורי גבוה המועברת להשבה 2010-2020 

איור 8 מציג את השינוי בכמות הפסולת האורגנית בעלת ערך קלורי גבוה, המועברת לטיפולים השונים לאורך השנים, בחלוקה לפי סוג הפסולת והטיפול. האיור אינו כולל את הכמות המועברת לשרפה ללא הפקת אנרגייה. ניתן לראות עצירה במגמה של הירידה בכמות פסולת שמן משומש המועברת למִחזור (הקו הכחול), לצד עליה משמעותית של כמות פסולת ממסים המועברת למִחזור בשנת 2019 ושמירה על יציבות בשנת 2020 (קו ירוק) לאחר שהייתה במגמת ירידה החל משנת 2014. כן ניתן לראות המשך במגמת בעלייה בכמות הפסולת המסוכנת המועברת להשבת אנרגייה (קו אדום). ניתן לראות כי הכמות הכוללת של פסולת אורגנית בעלת ערך קלורי גבוה (קו סגול), נמצאת במגמת עליה וכי משנת 2016 ועד 2019 יש עליה בכמות הפסולת בעלת ערך קלורי גבוה הנוצרת ומועברת למִחזור או השבה, כפי שצוין למעלה, אין שינוי בכמויות אלו בשנת 2020.
כמות השמן משומש המועבר למִחזור בשנים 2020-2010 (קו כחול) נמצאת בירידה, תופעה הנובעת בין היתר מירידה בצריכת נוזלי בעירה הנובעת מכניסת הגז הטבעי, ירידה במחירי הדלקים, וכניסת תחליפי דלקים כדוגמת ממסים, המהווים תחרות לחומר הבעירה המיוצר מפסולת שמן משומש, דבר שמוביל לירידה בכדאיות הכלכלית למִחזור שמנים. 


[bookmark: _Toc85612231]טיפול בפסולת מתכת
פסולת מתכת כוללת שאריות מהתכת מתכות שונות, סוללות ומצברים, אבק המכיל מתכות ועוד.

איור מספר 9 – שיעור מִחזור והשבה פסולת מתכת הנוצרת בישראל – 2020-2010 
כפי שניתן לראות מאיור מספר 9 לאורך השנים מרבית פסולת המתכת בישראל מועברת למִחזור והשבה של המתכת ושיעור ההשבה של פסולת זו עומד על 76-85% ונמצא בעליה בשנים האחרונות.


איור מספר 10 – התפלגות הטיפול בפסולת מתכות – 2020
מאיור מספר 10 ניתן ללמוד כי מרבית פסולת המתכת המסוכנת הנאספת בישראל הינה פסולת מצברים ופסולת עופרת המועברת למִחזור עופרת (67%). כ-13% מהפסולת הנוצרת הינה אבק ופסולת מתכת שאינה ניתנת להשבה בישראל ומועברת למִחזור מתכת במפעלי טיפול בחו"ל, 3% בלבד פסולת מתכת אחרת הממוחזרת בישראל, בעיקר אבץ, ברזל (אריזות שהכילו חומרים מסוכנים) ומתכות יקרות. לצד כך ניתן לראות כי 17% מפסולת המתכת הנוצרת בישראל הינה "שלקה", פסולת הנוצרת מתהליכי מִחזור עופרת ומועברת להטמנה.


[bookmark: _Toc85612232]יצוא פסולת מסוכנת לטיפול בחו"ל 
אמנת באזל מגדירה עקרונות לשינוע בין גבולי של פסולת מסוכנת, ביניהם: הפחתת שינוע בין גבולי של פסולת מסוכנת וטיפול בפסולת בקרבה האפשרית ביותר למקום היווצרותה. 

איור 11 – יצוא מול טיפול בארץ
איור 11 מציג את שיעורי היצוא של פסולת מסוכנת מישראל. ניתן לראות, כי כמעט כל הפסולת הנוצרת בישראל מטופלת בארץ ומיעוטה מיוצא לטיפול בחו"ל. שיעור הפסולת המיוצאת בשנת 2020 עמד על 5% ונשאר באופן יחסי קבוע (5-7%), ונמוך גם ביחס למקובל בעולם. מדיניות היצוא של המשרד להגנת הסביבה קובעת כי פסולת תועבר ליצוא רק למדינות EU ו-OECD (כדוגמת גרמניה, ספרד, פורטוגל, דנמרק). כן קובעת המדיניות את המצבים בהם ניתן לאשר את היצוא, לרבות כאשר אין בארץ טיפול מתאים (מגבלת כמות, תקלה או מגבלות טכנולוגית); כאשר בארץ קיים רק טיפול של סילוק והיצוא מתבקש לצורך השבה; כאשר מדובר בפסולת אורגנית המיועדת לטיפול בשרפה, ומחיר הטיפול בארץ עולה על 2,400 ₪ לטון פסולת והטיפול הוא לצורך השבה. בנוסף קובעת המדיניות, כי ככלל כאשר קיימים ‏‏מתקנים ‏להשבה ‏או ‏מִחזור ‏פסולת ‏מסוכנת ‏בארץ, המשרד ‏יעדיף ‏את‏ הטיפול‏ המקומי‏ לעומת‏ יצוא‏ לטיפול בחו"ל, ‏בכפוף לשיקולים ‏הנוגעים‏ ‏להבטחת ‏מחיר‏ תחרותי ‏לתעשייה בישראל‏.
בשנת 2020 פרסם המשרד להערות ציבור מדיניות יצוא עדכנית, בהמשך לקבלת הערות הציבור ובמקביל לפרסום צו פיקוח מחירים עדכני צפויה מדיניות היצוא להשתנות.

 
איור 12 – התפלגות היצוא לפי סוג הטיפול בפסולת – 2020
בהתאם למדיניות היצוא ניתן לראות מאיור 12 כי 98% מהפסולת המיוצאת, מועברת לטיפולי השבה ומִחזור ורק 2% מועברת לסילוק, במקרים בהם לא קיים טיפול מקומי או קיימת מגבלת טיפול. הפסולות העיקריות שהועברו ליצוא בשנת 2019:
· פסולת מתכות למִחזור (R4) – מהווה 38% מהפסולת המיוצאת, למרבית פסולת זו אין טיפול בישראל.
· פסולת אורגנית להשבת אנרגייה (R1) – מהווה 34% מהפסולת המיוצאת, זאת בהתאם לסעיף המדיניות המאפשר יצוא כאשר עלויות הטיפול באקוסול גבוהות (מעל 2,400 ש"ח לטון). מרבית הפסולות מועברת להשבת אנרגייה במפעלי מלט באירופה. במטרה להרחיב את ההשבה במפעלים דומים ישראל ולצמצם העברת פסולת לטיפול בחו"ל, מבצע המשרד בדיקה לגבי אפשרות טיפול בפסולות המטופלות היום בחו"ל במפעלים בישראל לצורך הפקת אנרגייה ושימוש כחומרי גלם.
· פסולת אנאורגנית להשבה (R5) – מהווה 21% מהפסולת המיוצאת, כולל מלח המועבר לייצוב ושיקום מכרות מלח.
· פסולת אורגנית ואנאורגנית לסילוק (D10 ו-12D) – מהווה רק 2% (כ-250 טונות) מהפסולת המיוצאת, מדובר בשני זרמים עיקריים, פסולת אורגנית ופסולת מלח עם רמות מזהמים גבוהות שלא ניתן לטפל בהן בהתאם למגבלות הטיפול במתקנים בישראל ולא ניתנים למִחזור והשבה בחו"ל.
[bookmark: _MON_1511617243][bookmark: _Toc85612233]אישורי מנהל, רישיונות יצוא ויבוא 
[bookmark: _Toc85612234]אישורי מנהל
לפי תקנות רישוי עסקים (סילוק פסולת חומרים מסוכנים), התשנ"א-1990, סילוק פסולת מסוכנת ליעד שאינו האתר לסילוק פסולת מסוכנת ברמת חובב מחייב קבלת אישור מנהל. חקיקה זו אינה תואמת את עקרונות היררכיית הטיפול הסביבתית המעדיפה פעולות של מִחזור והשבה על פני הטמנה וסילוק. במטרה לייעל את תהליך העברת הפסולת למִחזור והשבה ולהקטין את הנטל הבירוקרטי, פועל המשרד מזה מספר שנים לפרסום אישורי מנהל רוחביים לפי סוג הפסולת ומפעל הטיפול. אישור מנהל רוחבי מאפשר ליצרני הפסולת העברת פסולת העומדת במגבלות הטיפול הטכניות וערכי הסף המפורטים באישור למפעלי הטיפול השונים, ללא צורך בקבלת אישור מנהל פרטני. במקביל, המפעלים מחויבים בביצוע בדיקות טרם קליטת הפסולת, בנהלי עבודה ובדרישות סביבתיות מחמירות יותר בהיתרי הרעלים שלהם. עד כה פרסם המשרד 45 אישורי מנהל רוחביים לסוגי פסולות ויעדי טיפול שונים. את תוצאות המהלך ניתן לראות בהפחתת מספר אישורי המנהל הפרטניים שניתנו בשנים האחרונות. ניתן לראות ירידה של מעל 95% במספר אישורי המנהל שיצאו בשנת 2019 בהשוואה לשנת 2013 (טבלה 1). מגמה זו השתנתה בשנת 2020 בין היתר בשל מצב הקורונה שחייב הוצאת אישורי מנהל לתקופות קצרות יותר.

יצוא ויבוא פסולת מסוכנת לישראל וממנה נעשה בהתאם לתקנות החומרים המסוכנים (יבוא ויצוא פסולת חומרים מסוכנים), התשנ"ד-1994. התקנות שמטרתן, יישום חובות אמנת באזל בישראל, מחייבות קבלת היתר מהמשרד להגנת הסביבה לצורך יצוא או ליבוא פסולת חומרים מסוכנים. בשנת 2020 ניתנו רישיונות יבוא רק עבור פסולת עופרת ומצברי עופרת משומשים לצורך מִחזור העופרת. רישיונות יצוא ניתנו בהתאם למדיניות היצוא טווח ביניים, המגבילה ומנחה לגבי המקרים בהם ניתן אישור ליצוא, בשנת 2020 ניתנו 46 רישיונות יצוא לפסולת חומרים מסוכנים ו-6 רישיונות יבוא.
טבלה 1 – מספר אישורי מנהל, רישיונות יצוא ויבוא
	שנה
	אישורי מנהל
	היתרי יצוא
	היתרי יבוא

	2013
	1196
	95
	18

	2014
	639
	101
	16

	2015
	226
	39
	10

	2016
	102
	35
	12

	2017
	92
	48
	16

	2018
	55
	58
	5

	2019
	68
	50
	3

	2020
	108
	46
	6

[bookmark: _Toc85612237]עמידה ביעדי מִחזור והשבה וצמצום סילוק פסולת
מדינת ישראל מחויבת לטפל בפסולת בהתאם לעקרונות היררכיית הטיפול הסביבתית. ניתוח נתוני הפסולת בישראל, מראה כי בשנת 2020 עמד שיעור ההשבה והמִחזור על 45.1%. על אף שמדובר בעליה קלה ביחס לשנת 2019, נדרשת עבודה רבה כדי לקדם את יישום עקרונות היררכיית הטיפול בפסולת בישראל. לצורך כך נקבעו יעדי מִחזור והשבה לשנים הבאות והאגף פועל ליישומם במסגרת תוכנית העבודה לשנים 2021-2022 לביצוע פעולות שונות לרבות:
· הטמעת תנאים בהיתרים של יצרני פסולת גדולים שעיקרם חובה לבחינת האפשרויות לצמצום כמות הפסולת המסוכנת המועברת לסילוק לצד בחינת האפשרות להעברתה להשבה או מִחזור.
· פעולות לצמצום כמויות פסולת נוזלית המועברת לסילוק – מנתוני הדו"ח ניתן לראות, כי מעל 75% מהפסולת המסולקת מועברת למפעלי טיפול פיזיקו-כימי (D9) המטפלים בפסולת נוזלית שעיקרה שפכים בעלי ריכוז מזהמים גבוה. במהלך השנה האחרונה הכין האגף מדריך לצמצום פסולת מסוכנת נוזלית המועברת למתקני טיפול פיזיקו כימיים (D9). המדריך שפורסם באתר המשרד, לשימוש ציבור המפעלים, כולל תהליכי מיפוי זרמים, צמצום פסולת באמצעות תהליכי התייעלות מפעליים, בחינה ושיפור של הפרדת זרמים ושפכים וצמצום השימוש במים. בכוונת האגף לפעול ליישום והטמעת המדריך בין היתר בסיוע המרכז להתייעלות במשאבים. 
· קביעת קריטריונים לתוצרי המִחזור והגדרה לאיכות התוצר – אחד הנושאים המגבילים שימוש בחומרים ממוחזרים הוא מחסור בקריטריונים ברורים והגדרות לאיכות המוצרים הממוחזרים. בכוונת האגף לקדם מהלכים לקביעת קריטריונים לאיכות המוצרים (כדוגמת ממסים, תחליפי דלקים, פלסטיק ממוחזר וכדומה), עמידה בתקנים מחייבים וכדומה, זאת כדי לעודד את השימוש במוצרים ממוחזרים תוך הבטחת הגנה על בריאות האדם ומניעת מפגעים לסביבה.
· בחינת שוק השמן המשומש וקידום פתרונות כלכליים לאיסוף ומחזור שמן משומש, לרבות באמצעות חוקי אחריות יצרן.
[bookmark: _Toc85612238]טיפול מקומי בפסולת (proximity principle)
על אף העובדה שמדינת ישראל הינה מדינה קטנה, דבר המשפיע על אפשרויות הטיפול המקומיות, ניתן לראות כי מרבית הפסולת המסוכנת הנוצרת בישראל מטופלת בארץ והתעשייה אינה מסתמכת על יצוא. לצד כך ישנם זרמים כדוגמת: פסולת מתכת, פסולת אורגנית מסוגים מסוימים ופסולת מלח, שאין להם פתרון מקומי, או שהפתרון המקומי יקר ולכן הפסולת מועברת לטיפולי השבה במדינות OECD ו-EU. בין היתר ניתן לראות מהנתונים כי 34% מסה"כ הפסולת המיוצאת מועברת להפקת אנרגייה מפסולת, בעיקר במפעלי מלט בחו"ל. כדי להפחית אפשרות זו נבחנות אפשרויות לקליטת סוגי פסולת נוספים על ידי מפעלי מלט ומפעלי תעשייה נוספים, כל זה תוך הקפדה על דרישות סביבתיות הרלוונטיות, לרבות עמידה בדרישות היתר פליטה לאוויר ומניעת מפגעים לסביבה. 


פסולת הנוצרת בתעשייה	פסולת מהפקת דלק וחציבה 	פסולת מיצור חשמל 	פסולת מהפקת מים וטיפול בפסולת 	פסולת ממוסכים	פסולת מאוניברסטאות, בתי חולים 	0.74586130582600241	4.8515213727545581E-2	1.334376000928154E-2	4.7014818753601209E-2	0.1404566623153157	4.8082393682535524E-3	

הפקת נפט גולמי וגז טבעי	יצור אספלט, מלט, זכוכית	יצור מזון 	זיקוק דלקים	תעשייה אחרת	אלקטרוניקה	מתכות (ציפוי, התכה וכו)	מפעלי כימיה	פארמצבטיקה וציוד רפואי	יצור חשמל	טיפול בפסולת ושפכים והפקת מים	מוסכים	17174.885000000002	352.78899999999999	4301.3311499999991	8511.8299999999981	28035.641000001	30457.834999999995	38579.490300000005	90665.473999999973	65128.983	4759.4444999999996	16769.217999999997	50098	


כמות כוללת שנתית	
2010	2011	2012	2013	2014	2015	2016	2017	2018	2019	2020	305637.03988699999	302417.37585019972	345395.92488094885	330450.15392334166	311734.37190000003	289240.59999999998	296572.80000000005	318890.86	329354.03500000003	349728.77	343451.79706681496	


השבת פסולת	
2016	2017	2018	2019	2020	0.37752889003981482	0.40396222080494876	0.4126372248635119	0.44725399628975332	0.45314956047043464	סילוק פסולת 	2016	2017	2018	2019	2020	0.62247110996018507	0.5960377791950513	0.58736277513648805	0.55274600371024663	0.54685043952956525	





השבת אנרגיה - R1	הכנה להפקת אנרגיה- R12/R1	מיחזור שמנים-  R9 	מיחזור ממסים - R2	מיחזור מתכות - R4	השבת חומרים אנאורגנים- R5	מיחזור חומצות- R6	מיחזור אריזות - R12/R4,R3	השבה אחרת	0.23741069152801814	6.3239599768649554E-2	4.4638723487308372E-2	0.1896004895836533	0.28430311265907032	2.9108111456076077E-3	6.2570121784753907E-2	4.5454483918242486E-2	6.9871966124696261E-2	


הטמנה- D5	שריפה- D10	מיצוב מיצוק- D13	פיסיקוכימי- D9	אחסון תת קרקעי (מלח) D12	5.618727736549458E-2	5.209781743609717E-2	0.12341468295667314	0.75939426494510498	8.9059572966302663E-3	

מחזור שמנים- R9	2010	2011	2012	2013	2014	2015	2016	2017	2018	2019	2020	2021	19952.43088700001	16998.195849999734	16664.858890948821	14303.354669341603	10168.8977	10616	9584	10451	8315	6458.3	7284.0523899999998	השבת אנרגיה- R1	2010	2011	2012	2013	2014	2015	2016	2017	2018	2019	2020	2021	9499.9409999999989	16033.109999999999	8529.3060000000005	13420.728632999999	22883.233	29111	13903	19226	22643.5	37860.639999999999	38740.173999999999	מיחזור ממסים- R2	2010	2011	2012	2013	2014	2015	2016	2017	2018	2019	2020	2021	31699.663999999997	32818.5260002	36024.789689999998	31577.485121000005	33244.584199999998	21997	19475	19246	18527.7	33156.57	30938.606470000002	סיכום ממסים + שמן משומש + השבת אנרגיה	2010	2011	2012	2013	2014	2015	2016	2017	2018	2019	2020	2021	61152.035887000005	65849.831850199727	61218.954580948819	59301.56842334161	66296.714899999992	61724	42962	48923	49486.2	77475.510000000009	76962.832859999995	



מיחזור פסולת מתכת	
2010	2011	2012	2013	2014	2015	2016	2017	2018	2019	2020	0.77291677583095864	0.7585402874628232	0.8288279083971869	0.82633354387895885	0.79488728508307094	0.78309471487018389	0.80321140249359269	0.79756061732022188	0.85401195819454934	0.83983138543949354	0.83321805068646926	סילוק פסולת מתכת	
2010	2011	2012	2013	2014	2015	2016	2017	2018	2019	2020	0.22708322416904142	0.24145971253717677	0.1711720916028131	0.1736664561210412	0.20511271491692906	0.21690528512981619	0.19678859750640737	0.2024393826797781	0.14598804180545061	0.16016861456050646	0.16678194931353071	



 מיחזור מתכות שונות בישראל	מיחזור עופרת	 יצוא פסולת מתכת למיחזור 	הטמנת פסולת מתכת (שלקה)	3.3126484543503081E-2	0.67198508202099527	0.12810648412197095	0.16678194931353071	

פסולת המטופלת בישראל	
2010	2011	2012	2013	2014	2015	2016	2017	2018	2019	2020	0.98143896105623396	0.94279921928636568	0.94689295767944437	0.90894433464243396	0.89409315116977006	0.92380737697266568	0.92516373720044442	0.9401617845052066	0.93000067541300957	0.95300197921949625	0.94840862221821798	פסולת המועברת לטיפול בחו"ל	
2010	2011	2012	2013	2014	2015	2016	2017	2018	2019	2020	1.8561038943766102E-2	5.7200780713634297E-2	5.3107042320555624E-2	9.1055665357566082E-2	0.10590684883022999	7.6192623027334344E-2	7.483626279955545E-2	5.9838215494793429E-2	6.9999324586990402E-2	4.6998020780503705E-2	5.159137778178205E-2	



אחוזים	
מיחזור מתכות - R4	השבת אנרגיה- R1	השבה אנאורגני (כולל מלח)- R5	השבה אחרת	סילוק- D10, D12	0.37700462591280542	0.34212250918773168	0.21558856304239382	4.9545898184808271E-2	1.5738403672260773E-2	

